stanford-oval/wikipedia huggingface dataset:
วัดไผ่ตัน

| วัดไผ่ตัน |
| --- | --- |


ชื่อสามัญ: วัดไผ่ตัน, วัดไส้ตัน
ที่ตั้ง: เลขที่ 19 ซอยพหลโยธิน 15 ถนนพหลโยธิน แขวงพญาไท เขตพญาไท กรุงเทพมหานคร 10400
ประเภท: วัดราษฎร์
นิกาย: มหานิกาย
เจ้าอาวาส: พระครูสถิตสารสุนทร (ทะเล)
 สถานีย่อยพระพุทธศาสนา
วัดไผ่ตัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพญาไท เขตพญาไท กรุงเทพมหานคร ถือเป็นวัดแห่งเดียวในเขตพญาไท วัดมีเนื้อที่ 13 ไร่เศษ เจ้าอาวาสองค์ปัจจุบันคือ พระครูสถิตสารสุนทร (ทะเล)
วัดไผ่ตันเดิมมีชื่อว่า วัดไส้ตัน สร้างเมื่อ พ.ศ. 2313 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2506
ปูชนียวัตถุที่สำคัญ ได้แก่ พระพุทธรูปหลวงพ่อโสธรจำลองที่หล่อขึ้นในปี พ.ศ. 2496 ซึ่งเป็นประธานอยู่ในวิหารจตุรมุข ภายในยังมีภาพจิตรกรรมฝาผนัง โบสถ์ วิหาร หอระฆัง ของเดิมเก่าแก่ชำรุดทรุดโทรมได้ถูกรื้อและสร้างขึ้นใหม่เมื่อปี พ.ศ. 2504 พร้อมพระประธานปางสะดุ้งมาร บานประตู หน้าต่าง ลงรักปิดทองภาพเรื่องราวพุทธประวัติ
วัดมีการจัดงานประเพณี เช่น งานปิดทองหลวงพ่อโสธรจำลองวันที่ 1–7 เมษายน, พิธีแห่และถวายเทียนพรรษา ก่อนวันขึ้น 15 ค่ำเดือน 8, พิธีตักบาตรเทโว วันแรม 1 ค่ำเดือน 8 เป็นต้น
วัดประดู่ทรงธรรม

| วัดประดู่ทรงธรรม |
| --- | --- |


ที่ตั้ง: ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดประดู่ทรงธรรม หรือ วัดประดู่โรงธรรม สร้างขึ้นในสมัยกรุงศรีอยุธยาเป็นราชธานี ตั้งอยู่ในเขตอำเภอพระนครศรีอยุธยา ทางทิศตะวันออกเฉียงเหนือของเกาะเมือง บริเวณกลุ่มวัดในเขตอโยธยา เดินทางโดยรถยนต์ตามเส้นทางถนนจากวงเวียนเจดีย์วัดสามปลื้มไปทางทิศเหนือ
ประวัติ

วัดประดู่ทรงธรรมในปัจจุบันเกิดจากการรวมพื้นที่วัดโบราณ 2 วัดคือ วัดประดู่ และ วัดโรงทาน (วัดโรงธรรม) สำหรับวัดประดู่ ถูกกล่าวถึงในพระราชพงศาวดาร ในคราวที่พระภิกษุสงฆ์ของวัดประดู่ 8 รูป ได้ช่วยเหลือสมเด็จพระเจ้าทรงธรรม ให้หลบหนีจากการก่อกบฏของพวกญี่ปุ่นที่หมายปลงพระชนม์ชีพ เมื่อ พ.ศ. 2153
ยี่ปุ่นโกรธว่าเสนาบดีมิได้เป็นธรรม คบคิดเข้าด้วยพระพิมลฆ่าพระมหากษัตริย์เสีย ยี่ปุ่นคุมกันได้ประมาณ ๕๐๐ ยกเข้ามาในท้องสนามหลวง คอยจะกุมเอาพระเจ้าอยู่หัว อันเสด็จออกมาฟังพระสงฆ์บอกหนังสือ ณพระที่นั่งจอมทองสามหลัง ขณะนั้นพอพระสงฆ์วัดประดู่โรงธรรมเข้ามา ๘ รูปพาเอาพระองค์เสด็จออกมาต่อหน้านี้ญี่ปุ่น ครั้นพระสงฆ์พาเสด็จไปแล้ว ยี่ปุ่นร้องอื้ออึงขึ้นว่า จะกุมเอาพระองค์แล้วเป็นไรจึงนิ่งเสียเล่า ยี่ปุ่นทุ่มเถียงเป็นโกลาหล ฝ่ายพระมหาอำมาตย์คุมพลได้ แลไล่รบยี่ปุ่นล้มตายเป็นอันมาก ยี่ปุ่นแตกไปจากพระราชวังลงสำเภาหนี ตั้งแต่นั้นมา สำเภาเมืองยี่ปุ่นก็มิได้เข้ามาค้าขายณกรุงเลย พระมหาอำมาตย์ ให้ไปเชิญเสด็จสมเด็จพระเจ้าอยู่หัวเข้าพระราชวัง เพลาเช้าเสด็จออกท้องพระโรง พร้อมด้วยท้าวพระยาเสนาบดีมนตรีมุขทั้งหลาย ทรงพระกรุณาตรัสว่า ราชการครั้นนี้พระมหาอำมาตย์มีความชอบ มาก ให้เป็นเจ้าพระยากลาโหมสุริยวงศ์ พระราชทานเครื่องอุปโภคบริโภคเป็นอันมาก แล้วสมเด็จพระเจ้าอยู่หัวมีพระราชโองการ ให้วิเศษแต่งกับปิยะจังหันถวายพระสงฆ์วัดประดู่โรงธรรมเป็นนิจอัตรา
ในบันทึกของเอ็งเงิลแบร์ท เค็มพ์เฟอร์ (Engelbert Kaempfer) ได้กล่าวว่าเจ้าพระยาพระคลัง (เจ้าพระยาโกษาธิบดี (เหล็ก)) ได้ทำการบูรณะวัดแห่งหนึ่ง ซึ่งในบันทึกของหมอแกมป์เฟอร์เรียกว่า วัดพระยาพระคลัง ซึ่งส่วนใหญ่เชื่อว่าคือวัดสมณโกฎฐารามกับวัดกุฎีดาว แต่จากการเทียบแผนที่หมอแกมป์เฟอร์ของอชิรวิชญ์ อันธพันธ์ พบว่าตำแหน่งวัดพระยาพระคลังตรงกับวัดประดู่และวัดโรงทาน (วัดโรงธรรม) จึงสันนิษฐานว่าวัดประดู่อาจเป็นวัดพระยาพระคลังก็เป็นได้
พ.ศ. 2301 สมเด็จพระเจ้าอุทุมพร ได้สละราชสมบัติให้สมเด็จพระที่นั่งสุริยาศน์อมรินทร์ ทรงพระผนวชและพำนักที่วัดประดู่
ครั้นแรมเดือน ๗ เสด็จพระราชดำเนินไปถวายราชสมบัติแก่สมเด็จพระเชษฐาธิราชแล้ว ถึงเดือน ๘ ข้างขึ้น ก็เสด็จทรงเรือพระที่นั่งกิ่งเป็นกระบวนพยุหยาตรา ออกไปพระผนวชวัดเดิม แล้วเสด็จไปอยู่ณวัดประดู่
พ.ศ. 2302 พระเจ้าอลองพญายกทัพมาตีกรุงศรีอยุธยา สมเด็จพระเจ้าอุทุมพรได้ลาพระผนวชมาช่วยทำการศึก เมื่อพม่าเลิกทัพไปจากกรุงศรีอยุธยาแล้ว สมเด็จพระเจ้าอุทุมพรก็ทรงพระผนวชอีกครั้งยังวัดโพธิ์ทองคำหยาด จากนั้นเสด็จฯ กลับมาประทับ ณ วัดประดู่ตามเดิม เมื่อสงครามคราวเสียกรุงศรีอยุธยาครั้งที่ 2 ได้เสด็จฯ จากวัดประดู่มาประทับยังวัดราชประดิษฐานในพระนคร
เมื่อแรกรวมวัดเข้ากันในสมัยพระบาทสมเด็จพระจอมเกล้าเจ้าอยู่หัวนั้นเรียกชื่อวัดว่า วัดประดู่โรงธรรม ก่อนที่จะเปลี่ยนชื่อเป็น วัดประดู่ทรงธรรม จนถึงปัจจุบัน อนึ่ง พื้นที่ของวัดประดู่ทรงธรรมในปัจจุบันคือพื้นที่ของวัดโรงทาน (วัดโรงธรรม) ส่วนวัดประดู่ที่เป็นที่ผนวชของสมเด็จพระเจ้าอุทุมพรนั้น ตั้งอยู่เหนือวัดโรงทาน(วัดโรงธรรม) โดยมีคลองวัดประดู่กั้นระหว่างทั้ง 2 วัด ปัจจุบันวัดประดู่ยังเหลือซากวัดร้างอยู่ ส่วนคลองวัดประดู่ถูกถมบางส่วน
อุโบสถ
เจดีย์บรรจุพระบรมอัฐิสมเด็จพระเจ้าทรงธรรม
จิตรกรรมฝาผนังภายในวิหาร
ความสำคัญ

สถานที่สำคัญภายในวัด คือพระอุโบสถสมัยกรุงศรีอยุธยาที่มีการบูรณะใหม่ในราวสมัยรัชกาลที่ 4 มีจิตรกรรมฝาผนังเล่าเรื่องราว ทศชาติชาดกพุทธประวัติภาพขบวนเสด็จทางสถลมารควิถีชีวิต และการละเล่นของคนไทยในสมัยก่อน ปัจจุบัน วัดประดู่ทรงธรรมเป็นแหล่งศิลปศาสตร์พุทธศาสตร์หลายแขนง โดยเฉพาะมนต์คาถาการตีเหล็กของหลวงพ่อเลื่อง และหลวงพ่อรอดเสือพระเถระเจ้าอาวาส ในสมัยก่อน นอกจากนี้ภายในวัดประดู่ฯ ยังมีพันธุ์ไม้โบราณขนาดใหญ่นานาชนิดขึ้นอยู่รอบวัด พาให้ร่มรื่นแก่ผู้มาเยือน
14°21′49.7″N 100°35′11.1″E﻿ / ﻿14.363806°N 100.586417°E﻿ / 14.363806; 100.586417
วัดไผ่ล้อม (จังหวัดตาก)

สำหรับวัดไผ่ล้อมแห่งอื่น ดูที่ วัดไผ่ล้อม
| วัดไผ่ล้อม |
| --- | --- |

ชื่อสามัญ: วัดไผ่ล้อม, วัดเวฬุวัน
ที่ตั้ง: ตำบลระแหง อำเภอเมืองตาก จังหวัดตาก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีที่ดินตั้งวัดเนื้อที่ 14 ไร่ 3 งาน 56 ตารางวา มีที่ธรณีสงฆ์ 1 แปลง เนื้อที่ 1 ไร่ 45.40 ตารางวา ตามโฉนดที่ดินเลขที่ 9100
วัดไผ่ล้อมตั้งวัดเมื่อประมาณ พ.ศ. 2400 เดิมชื่อว่า วัดเวฬุวัน เพราะแต่เดิมมีป่าไผ่ล้อมรอบ ผู้ริเริ่มดำเนินการสร้างวัดคือ ป้าปุกเงินและป้าปุกทอง โดยมีนายคง นางบุญยัง จีนวงษ์ และนายทองดี นางบัวผัน แสนแก้ว จัดซื้อบริจาคให้วัดเดิมติดต่อกัน ต่อมาทางเทศบาลได้ตัดถนนผ่านกลางจึงกลายเป็น 2 แปลง ให้โรงเรียนเทศบาล 1 แปลง เนื้อที่ 1 ไร่ 2 งาน อีก 1 แปลงให้ประชาชนเช่าเนื้อที่ 1 ไร่ 54 ตารางวา วัดได้รับพระราชทานวิสุงคามสีมาวันที่ 6 มกราคม พ.ศ. 2425 เขตวิสุงคามสีมากว้าง 30 เมตร ยาว 60 เมตร
อาคารเสนาสนะที่สำคัญประกอบด้วย อุโบสถกว้าง 30 เมตร ยาว 60 เมตร สร้างเมื่อ พ.ศ. 2425 ศาลาการเปรียญกว้าง 20 เมตร ยาว 24 เมตร สร้างเมื่อ พ.ศ. 2526 หอสวดมนต์กว้าง 6 เมตร ยาว 8 เมตร สร้างเมื่อ พ.ศ. 2495 กุฏิสงฆ์ จำนวน 5 หลัง เป็นอาคารไม้ 4 หลัง อาคารคอนกรีต 1 หลัง ปูชนียวัตถุมีพระประธานในอุโบสถ มีพระพุทธรูปขนาดและปางต่าง ๆ จำนวนทั้งหมด 73 องค์ ภายในวัดมีโรงเรียนประถมศึกษาของทางราชการตั้งอยู่ในวัด
วัดไผ่ล้อม

วัดไผ่ล้อม อาจหมายถึง
วัดไผ่ล้อม อำเภอท่าใหม่ จังหวัดจันทบุรี
วัดไผ่ล้อม พระอารามหลวง อำเภอเมืองจันทบุรี จังหวัดจันทบุรี
วัดไผ่ล้อม อำเภอสอยดาว จังหวัดจันทบุรี
วัดไผ่ล้อม อำเภอสรรพยา จังหวัดชัยนาท
วัดไผ่ล้อม อำเภอหนองมะโมง จังหวัดชัยนาท
วัดไผ่ล้อม อำเภอเมืองตราด จังหวัดตราด
วัดไผ่ล้อม อำเภอเมืองตาก จังหวัดตาก
วัดไผ่ล้อม อำเภอเมืองนครปฐม จังหวัดนครปฐม
วัดไผ่ล้อม อำเภอปากเกร็ด จังหวัดนนทบุรี
วัดไผ่ล้อม อำเภอสามโคก จังหวัดปทุมธานี
วัดไผ่ล้อม อำเภอบางบาล จังหวัดพระนครศรีอยุธยา
วัดไผ่ล้อม อำเภอผักไห่ จังหวัดพระนครศรีอยุธยา
วัดไผ่ล้อม อำเภอบางกระทุ่ม จังหวัดพิษณุโลก
วัดไผ่ล้อม อำเภอเมืองเพชรบุรี จังหวัดเพชรบุรี
วัดไผ่ล้อม อำเภอเมืองแพร่ จังหวัดแพร่
วัดไผ่ล้อม อำเภอลอง จังหวัดแพร่
วัดไผ่ล้อม อำเภอเมืองมุกดาหาร จังหวัดมุกดาหาร
วัดไผ่ล้อม อำเภอบ้านค่าย จังหวัดระยอง
วัดไผ่ล้อม อำเภอเมืองราชบุรี จังหวัดราชบุรี
วัดไผ่ล้อม อำเภอพรรณานิคม จังหวัดสกลนคร
วัดไผ่ล้อม อำเภออรัญประเทศ จังหวัดสระแก้ว
วัดไผ่ล้อม อำเภอเสาไห้ จังหวัดสระบุรี
วัดไผ่ล้อม อำเภอสวรรคโลก จังหวัดสุโขทัย
วัดไผ่ล้อม อำเภอเมืองอ่างทอง จังหวัดอ่างทอง
วัดไผ่ล้อม อำเภอน้ำปาด จังหวัดอุตรดิตถ์
วัดไผ่ล้อม อำเภอเมืองอุตรดิตถ์ จังหวัดอุตรดิตถ์
วัดไผ่ล้อม อำเภอลับแล จังหวัดอุตรดิตถ์
วัดไผ่ล้อม อำเภอตระการพืชผล จังหวัดอุบลราชธานี
รายการธงในประเทศแอฟริกาใต้

ภาพธงต่าง ๆ ในหน้านี้ เป็นธงชาติ และธงอื่น ๆ ที่มีการใช้ในสาธารณรัฐแอฟริกาใต้
ธงชาติ

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | ตั้งแต่ พ.ศ. 2537 | ธงชาติแอฟริกาใต้ | ธงสี่เหลี่ยมผืนผ้า ที่ตอนบนทางด้านปลายธงนั้น เป็นแถบแนวนอนพื้นสีแดงและสีน้ำเงิน ทั้งสองสีนี้ถูกแบ่งตามแนวนอนด้วยแนวแถบสีรูปตัววายอักษรโรมัน (Y) ซึ่งเป็นแถบสีเขียวมีขอบสีขาว แถบดังกล่าวนี้ล้อมรูปสามเหลี่ยมสีดำมีขอบสีทองซึ่งอยู่ทางด้านคันธง |
ธงทหาร

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | ตั้งแต่ ค.ศ. 2003 | ธงแสดงสัญชาติกองทัพแอฟริกาใต้ | ธงพื้นสีเขียวมุมธงด้านคันธงมีรูปธงชาติแอฟริกาใต้ ที่ด้านปลายธงมีภาพตราราชการของกองบัญชาการทหารสูงสุด |
|  | ตั้งแต่ ค.ศ. 2003 | ธงประจำกรมการทหารผ่านศึก | ธงพื้นสีเขียวมุมธงด้านคันธงมีรูปธงชาติแอฟริกาใต้ ที่ด้านปลายธงมีภาพตราราชการของกรมการทหารผ่านศึก |
|  | ตั้งแต่ ค.ศ. 2003 | ธงแสดงสัญชาติกองทัพบก | ธงพื้นสีแดงมุมธงด้านคันธงมีรูปธงชาติแอฟริกาใต้ ที่ด้านปลายธงมีภาพตราราชการของกองทัพบก |
|  | ตั้งแต่ ค.ศ. 1994 | ธงแสดงสัญชาติรัฐนาวีแอฟริกาใต้ | ธงพื้นสีขาวมีกางเขนสีเขียว ที่มุมธงด้านคันธงมีภาพธงชาติแอฟริกาใต้ |
|  | ตั้งแต่ ค.ศ. 2003 | ธงแสดงสัญชาติกองทัพอากาศ | ธงพื้นสีฟ้ามีตราวงกลมสีธงชาติ (Roundel) ของกองทัพอากาศ ที่มุมธงด้านคันธงมีรูปธงชาติ |
|  | ตั้งแต่ ค.ศ. 2003 | ธงแสดงสัญชาติบริการสาธารณสุขทหาร | ธงพื้นสีเลือดหมูมีรูปธงชาติแอฟริกาใต้อยู่ที่มุมธงด้านคันธง ที่ด้านปลายธงมีภาพตราราชการของบริการสาธารณสุขทหาร |
|  | ตั้งแต่ ค.ศ. 1994 | ธงแสดงสัญชาติตำรวจ | ธงพื้นสีน้ำเงินแถบมีสีเหลืองพาดกึ่งกลาง มุมธงด้านคันธงมีรูปธงชาติแอฟริกาใต้ ที่ด้านปลายธงมีภาพตราราชการของตำรวจ |
|  | ตั้งแต่ ค.ศ. 1994 | ธงแสดงสัญชาติรัฐทัณฑ์ | ธงพื้นสีเขียวมุมธงด้านคันธงมีรูปธงชาติแอฟริกาใต้ ที่ด้านปลายธงมีภาพตราราชการรัฐทัณฑ์ |
ธงกีฬา

| ภาพธง> คณะกรรมการโอลิมปิกแอฟริกาใต้ | ระยะเวลาที่ใช้ธง> คณะกรรมการโอลิมปิกแอฟริกาใต้ | การใช้> คณะกรรมการโอลิมปิกแอฟริกาใต้ | คำอธิบาย> คณะกรรมการโอลิมปิกแอฟริกาใต้ |
| --- | --- | --- | --- |
|  | ค.ศ. 1992 | ธงคณะกรรมการโอลิมปิกแอฟริกาใต้ | ธงพื้นสีขาว กลางธงมีตราคณะกรรมการโอลิมปิกเอกวาดอร์ |
|  | ค.ศ. 1994 | ธงคณะกรรมการโอลิมปิกแอฟริกาใต้ | ธงพื้นสีขาว กลางธงมีตราคณะกรรมการโอลิมปิกเอกวาดอร์ |
คณะกรรมการพาราลิมปิกแอฟริกาใต้
|  | ค.ศ. 19xx - ปัจจุบัน | ธงคณะกรรมการพาราลิมปิกเอกวาดอร์ | ธงพื้นสีขาว กลางธงมีตราคณะกรรมการพาราลิมปิกแอฟริกาใต้ |
ธงเขตการปกครอง

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | ตั้งแต่ พ.ศ. 2537 | ธงประจำโยฮันเนสเบิร์ก | ธงสามสีแบ่งตามแนวตั้ง พื้นสี น้ำเงิน-เขียว-แดง ที่พื้นสีเขียวนั้นขนาบด้วยแถบสีขาวขนาดเล็ก กลางแถบสีเขียวนั้นมีภาพตราประจำเมือง ซึ่งอยู่ในวงกลมสีขาว บนรูปสี่เหลี่ยมขนมเปียกปูนพื้นสีดำขอบสีเหลืองอีกชั้นหนึ่ง |
ธงในอดีต > ธงชาติ

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | พ.ศ. 2453 - 2455 | ธงสหภาพแอฟริกาใต้ โดยพฤตินัย | ธงเรือเอกชนสหราชอาณาจักร และ ธงเรือรัฐบาลสหราชอาณาจักร มีรูปตราแผ่นดินสหภาพแอฟริกาใต้ |
|  | พ.ศ. 2453 - 2455 | ธงสหภาพแอฟริกาใต้ โดยพฤตินัย | ธงเรือเอกชนสหราชอาณาจักร และ ธงเรือรัฐบาลสหราชอาณาจักร มีรูปตราแผ่นดินสหภาพแอฟริกาใต้ |
|  | พ.ศ. 2455 - 2471 | ธงเรือแอฟริกาใต้ | ลักษณะเดียวกับธงข้างต้น ตราแผ่นดินอยู่ภายในวงกลมสีขาว |
|  | พ.ศ. 2455 - 2471 | ธงเรือแอฟริกาใต้ | ลักษณะเดียวกับธงข้างต้น ตราแผ่นดินอยู่ภายในวงกลมสีขาว |
|  | พ.ศ. 2471 - 2537 | ธงชาติสหภาพแอฟริกาใต้ | ธงสามสีพื้นสีส้ม-ขาว-น้ำเงิน แบ่งตามแนวนอน ภายในแถบสีขาวมีภาพธงอื่น ๆ ประกอบอยู่อีก 3 ธง เรียงจากซ้ายไปขวา ได้แก่ ธงชาติสหราชอาณาจักร ธงเสรีรัฐออเรนจ์ และ ธงแคว้นทรานส์วาล (Transval) เฉพาะธงเสรีรัฐออเรนจ์เท่านั้นที่วางไว้ในแนวตั้ง |
ธงในอดีต > อดีตสาธารณรัฐบัวร์และเคปโคโลนี

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | พ.ศ. 2382 - 2386 | ธงชาติสาธารณรัฐนาตาเลีย |  |
|  | พ.ศ. 2400 - 2445 | ธงชาติเสรีรัฐออเรนจ์ (ออเรนจ์ฟรีสเตท) | ธงพื้นสีขาวสลับส้ม 7 ริ้ว (สีส้ม 3 ริ้ว สีขาว 4 ริ้ว) มีรูปธงชาติเนเธอร์แลนด์ที่มุมธงด้านคันธง |
|  | พ.ศ. 2400 - 2417, พ.ศ. 2418 – 2420, พ.ศ. 2424 -2445 | ธงชาติสาธารณรัฐแอฟริกาใต้ (สาธารณรัฐทรานส์วาล) | ธงพื้นสีแดง-ขาว-น้ำเงินแบ่งตามแนวนอน (เลียนแบบธงชาติเนเธอร์แลนด์) ที่ด้านคันธงมีแถบสีเขียวตามแนวตั้ง |
|  | พ.ศ. 2426 - 2428 | รัฐโกเซ็น | ธงพื้นสีดำ-ขาว-แดงน้ำเงินแบ่งตามแนวนอน ที่ด้านคันธงมีแถบสีเขียวตามแนวตั้ง |
|  | พ.ศ. 2426 - 2428 | สเตลลาร์แลนด์ | ธงพื้นสีเขียว กลางธงมีดาวห้าแฉกสีขาว |
|  | พ.ศ. 2427 - 2431 | Nieuwe Republiek | ธงพื้นสีแดง-ขาว-เขียวแบ่งตามแนวนอน ที่ด้านคันธงมีแถบสีน้ำเงินตามแนวตั้ง |
|  | พ.ศ. 2429 - 2434 | Klein Vrystaat | ลักษณะอย่างธงของสาธารณรัฐทรานส์วาล |
|  | พ.ศ. 2443 - 2445 | ธงห้าสี (Vyfkleur) | ธงของกองกำลังบัวร์ระหว่างสงครามปลดปล่อยครั้งที่ 2 ลักษณะอย่างธงของสาธารณรัฐทรานส์วาล มีแถบตามยาวสีส้มที่ด้านล่าง. |
|  | พ.ศ. 2418 - 2453 | ธงอาณานิคมเคป | ธงแสดงสัญชาติสีน้ำเงิน มีตราแผ่นดินของเคปโคโลนีภายในวงกลมอยู่ที่ด้านปลายธง |
|  | พ.ศ. 2420 - 2453 | ธงอาณานิคมทรานส์วาล (The Colony of Transvaal) | ธงแสดงสัญชาติสีน้ำเงิน มีตราแผ่นดินของอาณานิคมทรานส์วาล ที่ด้านปลายธง |
|  | พ.ศ. 2443 - 2453 | ธงอาณานิคมแม่น้ำออเรนจ์ (The Colony of Orange River) | ธงแสดงสัญชาติสีน้ำเงิน มีตราแผ่นดินของอาณานิคมแม่น้ำออเรนจ์ ที่ด้านปลายธง |
ธงในอดีต > ธงตำแหน่งราชการ

| ภาพธง> ข้าหลวงต่างพระองค์แห่งแอฟริกาใต้ | ระยะเวลาที่ใช้> ข้าหลวงต่างพระองค์แห่งแอฟริกาใต้ | การใช้> ข้าหลวงต่างพระองค์แห่งแอฟริกาใต้ | คำอธิบาย> ข้าหลวงต่างพระองค์แห่งแอฟริกาใต้ |
| --- | --- | --- | --- |
|  | พ.ศ. 2453 - 2474 | ธงข้าหลวงต่างพระองค์แห่งแอฟริกาใต้ | ธงชาติสหราชอาณาจักร กลางธงมีรูปตราแผ้นดินสหภาพแอฟริกาใต้ |
|  | พ.ศ. 2474 - 2496 | ธงข้าหลวงต่างพระองค์แห่งแอฟริกาใต้ | ธงพื้นสีน้ำเงิน กลางธงเป็นรูปสิงโตสวมมงกุฎยืนอยู่บนมงกุฎอิมพีเรียลสเตต (ค.ศ. 1931-1953) และ มงกุฎเซนต์เอ็ดเวิร์ด (ค.ศ. 1953-1961) ล้อบรอบด้วยแพรแถบจารึกข้อความว่า "สหภาพแอฟริกาใต้" ด้วยภาษาอังกฤษและภาษาอัฟริกัน |
|  | พ.ศ. 2496 - 2504 | ธงข้าหลวงต่างพระองค์แห่งแอฟริกาใต้ | ธงพื้นสีน้ำเงิน กลางธงเป็นรูปสิงโตสวมมงกุฎยืนอยู่บนมงกุฎอิมพีเรียลสเตต (ค.ศ. 1931-1953) และ มงกุฎเซนต์เอ็ดเวิร์ด (ค.ศ. 1953-1961) ล้อบรอบด้วยแพรแถบจารึกข้อความว่า "สหภาพแอฟริกาใต้" ด้วยภาษาอังกฤษและภาษาอัฟริกัน |
ธงประธานาธิบดี
|  | ตั้งแต่ พ.ศ. 2504 - 2527 | ธงประจำตำแหน่งประธานาธิบดี | ธงพื้นสีน้ำเงิน กลางธงมีรูปตราแผ่นดินสหภาพแอฟริกาใต้ |
|  | ตั้งแต่ พ.ศ. 2527 -2537 | ธงประจำตำแหน่งประธานาธิบดี | ลักษณะอย่างธงของสาธารณรัฐนาตาเลีย พื้นสี ส้ม-ขาว-น้ำเงิน กลางธงมีรูปตราแผ้นดินสหภาพแอฟริกาใต้ |
ดูเพิ่ม

ตราแผ่นดินของแอฟริกาใต้
เพลงชาติแอฟริกาใต้
แหล่งข้อมูลอื่น

ธงชาติแอฟริกาใต้ ที่ Flags of the World (อังกฤษ)
South African government's page on the flag. Accessed 22 December 2005.
dimensions of the flag เก็บถาวร 2002-08-19 ที่ เวย์แบ็กแมชชีน. Accessed 20 February 2005.
South Africa (1928–1994). Accessed 4 March 2007.
วัดประดู่ (จังหวัดสมุทรสงคราม)

| วัดประดู่ |
| --- | --- |

ที่ตั้ง: เลขที่ 54 หมู่ที่ 2 ทางหลวงชนบท สส.4004 ตำบลวัดประดู่ อำเภออัมพวา จังหวัดสมุทรสงคราม 75110
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดประดู่ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ในหมู่ที่ 2 บ้านบางกระรี้ ตำบลวัดประดู่ อำเภออัมพวา จังหวัดสมุทรสงคราม
ประวัติ

วัดประดู่เป็นวัดโบราณ สร้างขึ้นในสมัยกรุงศรีอยุธยาตอนปลาย ราว พ.ศ. 2320 พระบาทสมเด็จพระจุลจอมเกล้าเจ้าอยู่หัวเสด็จประพาสต้นทางชลมารคมายังวัดประดู่เมื่อวันพฤหัสบดีที่ 21 กรกฎาคม พ.ศ. 2477 และเสวยพระกระยาหารเช้าที่วัด ต่อมาใน พ.ศ. 2543 ได้มีการจัดตั้ง พิพิธภัณฑ์เครื่องราชศรัทธา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ลักษณะเป็นอาคารทรงไทย 2 ชั้น 5 หลังคาแฝด ปิดทองฝาสกลทั้งหลัง
อาคารเสนาสนะและพิพิธภัณฑ์

พิพิธภัณฑ์เครื่องราชศรัทธา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้เก็บรักษาเครื่องราชศรัทธาต่าง ๆ เช่น พระแท่นบรรทม ตาลปัตรนามาภิไธยย่อ จปร. และตาลปัตรนารายณ์ทรงครุฑพร้อมปอกหลังสำหรับคลุม ตู้เล็กและตู้ทึบ ปิ่นโต บาตรพร้อมฝาบาตรไม้ฝังมุกตัวย่อ สพปมจ. กี่ใส่ยาฉุน ถาดใส่ของ ตะเกียงเจ้าพายุ นาฬิกาปารีส เป็นต้น นอกจากนี้ในวัดมี ศาลาเก๋งเรือพระบาทสมเด็จพระจุลจอมเกล้าเจ้าอยู่หัว รัชกาลที่ 5 สร้างขึ้นเมื่อ พ.ศ. 2541 ลักษณะเป็นทรงไทยชั้นเดียว ใช้เป็นสถานที่เก็บรักษาเก๋งเรือพระราชทาน เมื่อวันที่ 21 กรกฎาคม พ.ศ. 2447
พิพิธภัณฑ์อีกแห่งในวัดคือ พิพิธภัณฑ์สมเด็จพระญาณสังวร สมเด็จพระสังฆราช สกลมหาสังฆปริณายก สร้างใน พ.ศ. 2548 ลักษณะเป็นทรงไทย 2 ชั้น 4 หลังคาแฝด ชั้นบนเป็นไม้สักทอง ฝาปะกน สร้างขึ้นเพื่อเป็นการรำลึกถึงสมเด็จพระสังฆราชเจ้า กรมหลวงวชิรญาณสังวร เมื่อครั้งเสด็จทรงเยี่ยมวัดประดู่เมื่อวันที่ 3 มิถุนายน พ.ศ. 2548 สถานที่อีกแห่งหนึ่งที่สำคัญในวัดประดู่ก็คือ ศูนย์สาธิตศิลปะการทำหัวโขนและเศียรครู (หอศิลป์) สร้างเมื่อ พ.ศ. 2548 เป็นหอศิลป์แสดงขั้นตอนการทำและการฝึกทำหัวโขนและเศียรครู
พระอุโบสถมีภาพจิตรกรรมฝาผนังอยู่ตรงกลางด้านหลังพระประธาน เป็นภาพเขียนต้นพระศรีมหาโพธิ์โดยมีองค์สมเด็จพระสัมมาสัมพุทธเจ้าพระประธานในพระอุโบสถตรัสรู้พร้อมอัครสาวกเบื้องซ้ายและขวา บริเวณด้านข้างหน้าต่างทั้งซ้ายและขวามีเทวดาหุ่นปั้นมากมายแสดงความยินดี พระประธานในอุโบสถเป็นพระพุทธรูปโบราณสมัยอยุธยา ศิลปะแบบล้านช้าง ชาวบ้านเรียกว่าพระพุทธเจ้าใหญ่หรือพระพุทธชินสีห์บารมีแสน
ด้านนอกอุโบสถคือ ศาลาการเปรียญ มีภาพวาดบนผนังเพดานแบบดั้งเดิมสมัยพระบาทสมเด็จพระพุทธเลิศหล้านภาลัยซึ่งวาดด้วยสีฝุ่นดินสอพอง เช่น ภาพชุมนุมเทวดา ภาพหนุมานแผลงฤทธิ์เหินเวหา ภาพฤๅษี ภาพคนธรรพ์ ภาพหัวล้านชนกัน และภาพพุทธประวัติ ด้านหลังอุโบสถเป็นศาลาข้างน้ำ
วัดหัวลำภูทอง

| วัดหัวลำภูทอง |
| --- | --- |

ชื่อสามัญ: วัดหัวลำภูทอง, วัดหัวลำภูลาย, วัด 12 ธันวาราม
ที่ตั้ง: เลขที่ 285 หมู่ที่ 1 ซอยเทศบาลบางปู ซอย 84 ถนนสุขุมวิท ตำบลบางปูใหม่ อำเภอเมืองสมุทรปราการ จังหวัดสมุทรปราการ 10280
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวิมลญาณโสภิต (ประทวน ญาณธโร)
 สถานีย่อยพระพุทธศาสนา
วัดหัวลำภูทอง หรือ วัด 12 ธันวาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 1 บ้านหัวลำภู ตำบลบางปูใหม่ อำเภอเมืองสมุทรปราการ จังหวัดสมุทรปราการ พื้นที่ตั้งวัดเป็นที่ราบลุ่มชายทะเล มีโรงงานอุตสาหกรรมและบ้านเรือนประชาชนหนาแน่น ที่ดินที่ตั้งวัดมีเนื้อที่ 6 ไร่ 1 งาน 30 ตารางวา ปัจจุบันมีเจ้าอาวาสคือ พระครูวิมลญาณโสภิต (ประทวน ญาณธโร)
วัดหัวลำภูทองได้รับอนุญาตให้สร้างเมื่อวันที่ 10 เมษายน พ.ศ. 2482 โดยนายรุณและนางบุญเป็นผู้บริจาคที่ดินเนื้อที่ 2 ไร่ เดิมสร้างเป็นที่พักสงฆ์ มีพระแก๊บมาอยู่เป็นรูปแรก ต่อมาชาวบ้านก็ได้ร่วมมือกันสร้างเสนาสนะเพิ่มขึ้นตามลำดับ และมีนามวัดว่า วัดหัวลำภูลาย จากนั้นจึงเปลี่ยนชื่อเป็น "วัดหัวลำภูทอง" วัดได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ด้านการศึกษา มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2522 วัดมีการจัดงานประจำปีปิดทองหลวงพ่อทอง จนฺทโก อดีตเจ้าอาวาสวัดหัวลำภูทอง ช่วงปลายเดือนกุมภาพันธ์ถึงต้นเดือนมีนาคม
ฤดูฝน (เพลงพาราด็อกซ์)

"ฤดูฝน" เป็นซิงเกิลของวงพาราด็อกซ์ ในปี พ.ศ. 2559 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 14 กันยายน พ.ศ. 2559
เพลง ฤดูฝน ถือเป็นเพลงภาคต่อของเพลงฤดูร้อน เนื้อหาพูดถึง คนที่ค่อนข้างเศร้า เหงา โดดเดี่ยว นึกถึงแฟนเก่า ยิ่งพอฝนตก เลยเกิดความรู้สึกนั้น ก็เดินตากฝนไปเลยให้มันสะใจ
มิวสิกนี้เผยแพร่ครั้งแรกในวันที่ 14 กันยายน พ.ศ. 2559 โดยแบ่งเป็น 2 เวอร์ชันพร้อมกัน คือ ฤดูฝน (ของเขา) และ ฤดูฝน (ของเธอ) โดยเปลี่ยนมุมมองการเล่าผ่านสายตาของผู้ชาย และผู้หญิงต่างกันไป งานนี้ได้ผู้กำกับเอ็มวีอย่าง เสือ – พิชย จรัสบุญประชา ที่ร่วมกำกับ ฮอร์โมน เดอะซีรีส์ ในซีซั่น 2 และ 3 มาคุมการสร้าง
ชาร์ตเพลง

| ชาร์ต (พ> ศ. 2559) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 6
อีเอฟเอ็ม ชาร์ต 94 ท็อป แอรเพลย์: 26
แคตเรดิโอ ชาร์ตท็อป 30: 1
จูกซ์ท็อป 100 ชาร์ต: 100
วัดหัวสวน (จังหวัดฉะเชิงเทรา)

| วัดหัวสวน |
| --- | --- |

ที่ตั้ง: ตำบลเสม็ดใต้ อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหัวสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดใต้ อำเภอบางคล้า จังหวัดฉะเชิงเทรา มีเนื้อที่ 12 ไร่ 128 ตารางวา
วัดหัวสวนตั้งวัดเมื่อ พ.ศ. 2440 และได้รับอนุญาตให้ตั้งเป็นวัดเมื่อ พ.ศ. 2443 โดยหลวงพ่อเหลือ วัดสาวชะโงก (พระครูนันทธีราจารย์) เป็นผู้เริ่มสร้างอุโบสถ ต่อมาได้รับพระราชทานวิสุงคามสีมาเมื่อวันที่ 1 มีนาคม พ.ศ. 2471  ได้รับพระราชทานวิสุงคามสีมาครั้งหลังเมื่อวันที่ 12 พฤศจิกายน พ.ศ. 2553 กำหนดเขต กว้าง 24 เมตร ยาว 32 เมตร
ต่อมาเมื่อถึงเวลาต้องบูรณะซ่อมแซมอุโบสถ พระครูภาวนาจริยกุล ท่านเห็นว่าโบสถ์เก่ามีความทรุดโทรมมาก จึงมีแนวคิดสร้างอุโบสถหลังใหม่ให้มีอายุยืนยาวกว่าการสร้างแบบก่ออิฐถือปูนเดิม ๆ โดยดำเนินการสร้างโบสถ์ทั้งหลังด้วยสแตนเลสซึ่งท่านเป็นผู้ออกแบบและควบคุมดูแลการก่อสร้างเอง เริ่มสร้างเมื่อเดือนเมษายน พ.ศ. 2552 และเสร็จสิ้นในเดือนธันวาคม พ.ศ. 2553
อุโบสถสแตนเลสชนิด 304 กว้าง 7.50 เมตร ความยาว 18 เมตร ความสูง 6.50 เมตร สร้างบนฐานคอนกรีตสูงจากพื้นดินด้วยฝีมือและแรงงานของพระลูกวัดพื้นปูด้วยหินแกรนิต ด้านหน้ามีพระสิวลีประดิษฐานอยู่ ส่วนด้านในมีพระพุทธมหาลาภประดิษฐานเป็นประธาน ช่อฟ้า ใบระกา หางหงส์ ทำจาก สแตนเลส ขึ้นรูป และอ็อคอาร์กอน หน้าบันและหน้าต่างเป็นรูปพระพุทธเจ้าและเทวดา  มีรั้วสแตนเลสลายธรรมจักรประดับเสาหงส์คาบโคมไฟโดยรอบ ด้านนอกรอบอุโบสถแกะลายสแตนเลส เป็นรูปพระอรหันต์ 80 องค์
วัดหัวเนิน

| วัดหัวเนิน |
| --- | --- |

ที่ตั้ง: ตำบลลาดขวาง อำเภอบ้านโพธิ์ จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหัวเนิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกงในตำบลลาดขวาง อำเภอบ้านโพธิ์ จังหวัดฉะเชิงเทรา
วัดหัวเนินน่าจะสร้างในสมัยต้นกรุงรัตนโกสินทร์ เดิมวัดไม่ได้อยู่ ณ ที่ตั้งปัจจุบัน เนื่องจากในสมัย พ.ศ. 2461 สมเด็จพระพุทธโฆษาจารย์ (เจริญ ญาณวโร) วัดเทพศิรินทราวาสราชวรวิหาร ได้เดินทางมาทางเรือเพื่อจะไปธุระที่วัดแสนภูดาษ ได้ล่องเรือผ่านวัดหัวเนินและเห็นว่าที่ตั้งเดิมของวัดอยู่ในที่อับ ไม่เหมาะในการเดินทางมาทำบุญของชาวบ้าน จึงได้หารือกับนายแป๊ะ ศรนารายณ์ ซึ่งเป็นมัคทายกวัด ว่าควรหาที่ตั้งวัดใหม่ ประกอบกับนางเข็ม หมุดธรรม มีจิตศรัทธาถวายที่ดินให้ จำนวน 11 ไร่ 2 งาน และซื้อที่ดินเพิ่มเป็น 120 ไร่ ในที่ตั้งปัจจุบันของวัด จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557
อาคารและเสนาสนะที่สำคัญ ได้แก่ อุโบสถสร้างเมื่อ พ.ศ. 2463 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2472 เป็นอาคารไม้ กุฏิสงฆ์จํานวน 2 หลัง เป็นอาคารคอนกรีตเสริมเหล็ก ศาลาบําเพ็ญกุศลจํานวน 1 หลัง สร้างด้วยคอนกรีตเสริมเหล็ก โรงครัว 2 หลัง ปูชนียวัตถุที่สำคัญ ได้แก่ พระประธานประจจำอุโบสถ ปางมารวิชัย สร้างเมื่อ พ.ศ. 2463 พระศรีอริยเมตไตรย 1 องค์ พระนาคปรก 1 องค์ ศิลปวัตถุ มีธรรมาสน์บุษบก สร้างด้วยไม้สัก เมื่อ พ.ศ. 2486 และตู้ไม้สักแกะลาย 1 ตู้ สร้างเมื่อ พ.ศ. 2446
วัดหัวนา (จังหวัดกาญจนบุรี)

| วัดหัวนา |
| --- | --- |

ที่ตั้ง: ตำบลปากแพรก อำเภอเมืองกาญจนบุรี จังหวัดกาญจนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหัวนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอเมืองกาญจนบุรี จังหวัดกาญจนบุรี จากเดิมมีพื้นที่ 10 ไร่ ภายหลังได้มีผู้ศรัทธาบริจาคที่ดินถวายวัด ปัจจุบันวัดหัวนามีพื้นที่ 26 ไร่ ปัจจุบันมีพระอธิการทองดี โชติปญฺโญ ดำรงตำแหน่งเจ้าอาวาส
แต่ก่อนเป็นป่าเขาและตั้งเป็นสำนักสงฆ์หัวนา เมื่อ พ.ศ. 2522 โดยมีพระครูกาญจนมงคลเขต (บาง สนฺตจิตฺโต) เป็นหัวหน้าคณะสงฆ์สำนักสงฆ์หัวนา  ต่อมาพระครูกาญจนมงคลเขต ท่านก็ได้บุกเบิกและร่วมมือกันกับชาวบ้านพัฒนาสำนักสงฆ์หัวนานี้เรื่อยมา จนได้รับการยกฐานะให้เป็นวัดเมื่อวันที่ 8 กุมภาพันธ์ พ.ศ. 2537 และได้รับการแต่งตั้งเป็นเจ้าอาวาสวัดหัวนาเมื่อวันที่ 19 กุมภาพันธ์ พ.ศ. 2537
จุดเด่นหน้าวัดได้แก่พระขาวองค์ใหญ่อยู่หน้าวัด  อุโบสถมีการจัดงานผูกพัทธสีมา ปิดทองฝังลูกนิมิตเสร็จ เมื่อวันที่ 21–29 มกราคม พ.ศ. 2555  และทำเหรียญพระครูกาญจนมงคล (หลวงพ่อบาง สนฺตจิตโต) แจกในงาน และเป็นวัตถุมงคลรุ่นแรกและเป็นรุ่นเดียวแจก